Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 122

a) Szabályzatismeret témából: Definíciós szinten: — a tűzoltóság szolgálati tagozódását, az egyes szolgálati ágak fő feladatait, — a tűzoltók általános és szolgálati jogait és kötelességeit, — a tűzoltók magatartására vonatkozó szabályokat, — az elöljárók és alárendeltek kötelességeit, — a parancs és utasítás adásának, végrehajtásának rendjét, a jelentkezési és jelentési kötelezettségeket, — a fegyelmi munkával összefüggő szabályozás általános rendelkezéseit, — a fegyelmi jogkör gyakorlásának szabályait, — a vezetők által kiszabható fenyítéseket és a panaszjog érvényesítését, — az egyenruha hordásának általános szabályait, — az egyenruhán viselendő jelzéseket, a kitüntetések és jelvények elhelyezését, — az egyenruha viselésével együtt járó kötöttségeket, — az alaki szabályzat általános szabályait, — az alaki szabályzatban meghatározott alakzatokat és vezényszavakat, — a vétkes károkozásért fennálló felelősség szabályait, — az okozott kár összegének megállapítását, a kártérítés mértékének csökkentési lehetőségeit, a jogorvoslat szabályait. Jártasság szinten: — a laktanyai élet napirend szerinti irányítását, — a beosztott állomány tevékenységének irányítását, ellenőrzését, — a szolgálati jegy, jelentés, panaszbeadvány előírás szerinti elkészítését, — a tűzoltói rendezvények alaki szabályait. Készség szinten: — az alaki szabályzat követelményei szerint történő vezényszavakkal történő irányítást, — a vezényszóra történő fordulatok álló helyzetben történő végrehajtását, — a rendes és díszlépést alakzatban, valamint a lassú vigyázzmenetet, — a tiszteletadás formáit egyénileg, alakzatban és alakzat élén, — az alakzatból történő ki- és belépést, az elismerések átvételét, átadását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes